Bedelaarsgebed - INK - INK Bedelaarsgebed - INK
Datum gepubliseer: 1 Desember 2019 Aantal woorde: 234 177 Kere gelees ♥3
haar spore het verdwaal.
Here, hoe sal sy die weg weer vind
as U haar nie kom haal nie?
Haar kinders is verlore
op ’n pad in die woestyn;
die bome, gras en bossies –
dit het alles weggekwyn.
Die reën het nooit gekom nie,
die reën het weggebly.
(Haar Karoo, Heer, haar Karoo
het al veels te veel gely.)
En waar eens die blink riviere was
wat oor haar landskap lint,
is nou net die droë lope
en barre damme nog te vind.
red tog hierdie suiderland,
haar huis is aan die brand.
Daar woed vlamme in haar stede,
sy ly gebrek aan rus en vrede.
wees nou met Suid-Afrika,
U sien mos sy kry swaar.
U wéét tog dat sy moeg is
en haar senuwees is klaar.
Vul seblief U bekers
met waters vol van lewe
en skink dit oor haar velde;
laaf haar oewers en haar mere.
seën tog vir Suid-Afrika.
Seën haar haard en ook haar werf.
En heel haar seerkry met U hande
alvoor sy aan haar wonde sterf.